Lolland-Falsters Stifts-Tidende, 1843-05-08
Det mechaniske Behikel, hvorved Dampmaskinen udøver den hertil nødvendige Virkning paa Luften, bestaaer af Vindmøllevinger af 20 Fods Længde eller 10 fra Axlerne; Maskinen har 6 saadanne Ar ler, og følgeligen 6 Par Flyvevinger. De ere fordeelte paa forskjellige Punkter, under selve Glidevingerne og forenede med Dampmaskinen ved Tridseremme. Endelig er et lille vertikalt Roer opreist ovenfor Stjertens Fæste, for at styre Farten i Bevægelsesplanets horizontale Retning. Henson har indseet, hvad hans Forgængere i Almindelighed have overseet, at der udfordres en meget større Kraft for en Fugl til at komme i Flugt end til at fortsætte Flugten, og at denne større Kraft ikke benyttes, naar Flugten er begyndt. For ikke at betynge sit Flyveapparat med en saa tung Dampmaskine, som udfordres til det under Flugten unødvendige Kraftoverskud, lader Henson sin Maskine tage Flugten ved Kjørsel ned af en skraa Plan, til hvilket Øiemed Kurven eller Gondolen er nedentil forsynet med Hjul. Saavidt man kan see af de i engelske Blade aftrykte Træsnit, som i denne Henseende ikke ere meget tydelige, ere disse Hjul kun to, følgende efter hinanden i samme Bane, og man skulde heraf kunne slutte, at den skraa Plan kun bestaaer af en Stang eller et udspændt Reb, og følgeligen kan anbringes hvorsomhelst uden megen Vanskelighed, Omkostning eller Tidspilde. Den ubevægelige Vingeflade er retvinklet og indeholder 4,500 Fod. Den, tilligemed Stjerten, Roret, Vognen, Dampmaskinen, Brændslet og Vandet be 3de regnes til at veie 600 Skaalpund) og med Passagerer og Fragt 3,000 Skaalpund. Man har altsaa anslaaet Flyvemaskinens Vægt til en Femtedeel af Tyngden, medens Forholdet hos de bedste Luftballoner ganske er det modsatte, men i langt større Proportion, idet Lufthallonens Vægt udgjør mange Gange mere end Byrden, den formaaer at føre. Denne Beregning vilde altsaa bevise et uhørt Fortrin hos Flyvemaskinen fremfor Luftballonerne, forudsat at den Første kan benyttes ligesaa vist som den Sidste. Men Englænderne, som finde, at Alt kan iværksættes ved Mechaniken, naar man derved kan disponere over Dampkraft, bemærke, at Hr. Hensons med Flyveapparatet følgende Dampmaskine vil indeholde omtrent 20 Hestes Kraft, og vist er det, at dersom denne store Kraft virkelig kan medføres, saa indeholder Problemet intet Usædvanligt. Thi hvis man ved den gjennem Luften frem glidende store Flade kan beholde en noget skraa Vinkel mod Bevægelsens Retning og tillige give den en uafbrudt Fart, som svarer til Hastigheden hos en mild Vind, saa maa den bæres af Luften ganske af samme Grund som en Papiirsdrage, naar den holdes i en passende Vinkel mod Luftstrømmen og denne er tilstrækkelig stærk, hvor stor Dragens Tyngde end er, naar blot dens Flade svarer dertil. Men netop fordi det Hensonske Flyveapparat ligner en Papiirsdrage ved den Maade, hvorpaa den bæres af Luften, er den underkastet samme Fare for at kastes om, og det i en endnu høiere Grad, fordi den flyver med den ene Bredside forud, i Stedet for at Dragen vender den ene Ende mod Vinden. Passagererne paa et saadant Apparat faae saaledes en Tumling til Forbillede i Stedet for en Glente, og maa berede sig paa adskillige equilibristiske Saltomortaler, mod hvilke den Gyngen, som spores hos et Fartøi under en Storm, er at betragte som Børneleeg. Paa dette Slags Bevægelse, som vilde forekomme et Selskab Passagerer af forskjellig Alder og Kjøn eiendommelig nok, synes de engelske Referenter ikke at have tænkt, og ikke heller paa Muligheden af, at Dampmaskinen kunde komme til at mangle Vand under Farten over en Ørken eller Brændsel medens et Hav passeres. Men de mene i alt Fald, at Banen nu er brudt og at man kan gaae frem derpaa indtil Luft seiladsen er virkeliggjort, og de drage allerede deraf nogle Følger, som ere alt formærkelige til at vi ikke skulle anføre dem her. Den første Betragtning, som maa fremkomme ved Tanken og Muligheden af, at Mennesker sættes i Stand til at flyve, er den, at alle politiske Jndretninger støtter sig paa den Forudsætning, at Menneskene opholde sig paa Jorden.